Document ID: 32006R0207

UREDBA KOMISIJE (ES) št. 207/2006
z dne 7. februarja 2006
o spremembi Uredbe Sveta (EGS) št. 574/72 o določitvi postopka za izvajanje Uredbe (EGS) št. 1408/71 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske Skupnosti,
ob upoštevanju Uredbe Sveta (EGS) št. 574/72 z dne 21. marca 1972 o določitvi postopka za izvajanje Uredbe (EGS) št. 1408/71 o uporabi sistemov socialne varnosti za zaposlene osebe, samozaposlene osebe in njihove družinske člane (1), ki se gibljejo v Skupnosti, in zlasti člena 122 Uredbe,
ob upoštevanju naslednjega:
(1)
Nekatere države članice ali njihovi pristojni organi so zahtevali spremembe prilog k Uredbi (EGS) št. 574/72 v skladu s postopkom, ki ga Uredba določa.
(2)
Predlagane spremembe zaradi odločitev zadevnih držav članic ali njihovih pristojnih organov določajo organe, odgovorne za zagotavljanje, da se zakonodaja o socialni varnosti izvaja skladno z zakonodajo Skupnosti.
(3)
Sistemi, ki jih je treba upoštevati pri izračunu povprečnih letnih stroškov socialnih prejemkov v naravi v skladu s členoma 94 in 95 Uredbe (EGS) št. 574/72, so navedeni v Prilogi 9.
(4)
Soglasno je bilo sprejeto mnenje Upravne komisije za socialno varnost delavcev migrantov -
SPREJELA NASLEDNJO UREDBO:
Člen 1
Priloge 1 do 5 in priloge 7 do 10 k Uredbi (EGS) št. 574/72 se spremenijo v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. februarja 2006

Labels: 0
9